બધા ક્ષત્રિય તો ભગવાન શ્રીકૃષ્ણને પોતાના નેતા બનાવીને ધર્મરાજ યુધિષ્ઠિરની ચારે બાજુ બેસી ગયા. ભગવાન શ્રીકૃષ્ણે યુધિષ્ઠિરને નમસ્કાર કરીને અત્યંત ખિન્નતા સાથે કહ્યું- “રાજાઓ! હવે એ વાત નિશ્ચિત થઇ ગઇ કે પૃથ્વી દુરાત્મા દુર્યોધન, કર્ણ, શકુની અને દુઃશાસનનું લોહી પીશે. સનાતન ધર્મનો નિયમ છે કે જે મનુષ્ય કોઇને છેતરીને સુખ ભોગવતો હોય, તેને દંડિત કરવા જોઇએ. હવે આપણે એકત્ર થઇને કૌરવો અને તેમના સહાયકોને યુદ્ધમાં મારી નાખીએ તથા ધર્મરાજ યુધિષ્ઠિરનો રાજ્ય સિંહાસન પર અભિષેક કરીએ.”•